ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01- 32629 /3 -2019

*25-01-2019*

На основу чл. 54. и 63. Закона о јавним набавкама („Службeни глaсник РС", бр. 124/2012, 14/2015 и 68/2015), Комисија за јавну набавку број **1838/2018(3000/0019/2018)**, за набавку **:** зрада Процене ризика у заштити лица, имовине и пословања ТЕНТ, Процене угрожености од елементарних непогода и других несрећа и Плана заштите и спасавања са Планом заштите од удеса - СОиО, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Нисте образложили разлог измене односно допуне тендерске документације, да ли је неко тражио од могућих учесника на јавној набавци или сте то самоинцијативно урадили јер је битно да се зна.

**ОДГОВОР 1:**

Наручилац је изменио КД у складу са својим потребама и захтевима.

**ПИТАЊЕ 2**:

Код додатних услова-пословни капацитет чему потреба као доказ – референтна листа, потписана и оверена потврда купца и копија уговора. Мислим да достављати копију уговора поред потписане и оверене потврде је непотребно и улази се у сверу пословне тајне, па предлажемо да се копија уговора као доказ брише.

**ОДГОВОР 2:**

Наручилац је мишљења и става да је поред референтне листе и потписане и оверене потврде купца, неопходна и копија уговора, због тога што се само из предмета уговора могу видети закључене активности за реализацију.

Потребно је да све три ставке остану.

**ПИТАЊЕ 3**:

Као услов односно као доказ код ванредних ситуација (процена и план заштите и спасавања) тражите такође референтну листу, потписане и оверене потврде купца и копију уговора што је непотребно и предлажемо да се као доказ избаце потписане и оверене потврде купца и копија уговора а као услов да се тражи копија Решења надлежног органа МУП-а који је дао сагласност на процену односно план и то је једини меродаван документ. Без овог решења – сагласности процена и план су неважећи.

**ОДГОВОР 3:**

Наручилац је мишљења и става да је поред референтне листе и потписане и оверене потврде купца, неопходна и копија уговора, због тога што се само из предмета уговора могу видети закључене активности за реализацију.

Потребно је да све три ставке остану,

и додаје се доказ :

-Решење надлежног органа МУП-а који је дао сагласност на процену и/или план.

**ПИТАЊЕ 4**:

Код доказа 2 као услов навели сте: „ **Напомена**: Наручилац мора бити овлашћено односно оспсобљено правно лице за заштиту и спасавање у Републици Србији“ па вас питамо како услов може

да се наводи под напоменом. Увај услов нема никакве логике са наведеном јавном набавком, Законом о ванредним ситуацијама односно Законом о смањењу ризика од катастрофа и управљању у ванредним ситуацијама, као и Упуства о Методологији за израду процене угрожености од елементарних непогода и других несрећа и планова заштите и спасавања у ванредним ситуацијама. Овај услов је супротан члану 76. став 6. Закона о јавним намавкама. У складу са законом а и наведеном методологијом постоје овлашћена и оспособљена правна лица за заштиту и спасавање на нивоу републике и на нивоу локалне самоуправе. Исто правно лице може истовремено бити овлашћено и оспособљено правно лице на нивоу републике и јединице локалне самоуправе. Израда докумената – процене и планова ради се по јединственој методологији и нема никакве разлике да ли је овлашћено и оспособљено правно лице на нивоу републике или локалне самоуправе само су подаци различити.

На основу напред наведеног предлажемо да се наведеној напомени речи „у Републици Србији“ бришу како би сва овлашћена и оспособљена правна лица била равноправна односно учесници на јавној набавци и да се не чини дискриминација што логично доводи у питање законитости и објективност тендера

**ОДГОВОР 4:**

Код додатног услова тачка 6 - Пословни капацитет, дошло до техничке грешке тако да се брише :

**Напомена**: Наручилац мора бити овлашћено односно оспсобљено правно лице за заштиту и спасавање у Републици Србији

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

КОМИСИЈА